1972માં બ્રાન્ડોની ત્રણ ફિલ્મ્સ રીલીઝ થઈ હતી જે ત્રણેયમાં તેમણે મરી જવાનું પસંદ કર્યું હતું. એ વર્ષની પ્રથમ ફિલ્મ ‘ધી નાઈટકમર્સ’માં બ્રાન્ડો માથામાં તીર વાગવાથી મરી જાય છે, બીજી ફિલ્મ ‘ધી લાસ્ટ ટેન્ગો ઈન પેરિસ’માં બ્રાન્ડોનું પાત્ર પ્રેમિકાની રિવોલ્વરમાંથી છૂટેલી ગોળી ખાઈને આ ક્રૂર દુનિયાની વિદાય લે છે. એ વર્ષની ત્રીજી ‘ધી ગોડફાધર’માં ડોન વિતો આન્દોલિની કોર્લિઓનીના રોલમાં બ્રાન્ડો પર ફિલ્મના મધ્યભાગે મરણતોલ હુમલો થાય છે પણ છતાં તેઓ જીવી જાય છે. જોકે, ફિલ્મના અંતે પૌત્ર સાથે બગીચામાં રમતા રમતા ડોન કોર્લિઓનીનો આત્મા પાર્થિવ દેહ છોડી દે છે.